# Pillow Fight League

La Pillow Fight League (PFL) és una lliga semi-professional de Toronto enfocada a les guerres de coixins públiques. La pràctica d'aquestes guerres entre dones es produeix en una arena de combat a l'estil del boxing o la lluita lliure. Les lluites de la lliga són de dues o tres noies, el que s'acabaria anomenant com a damage à trois, i es té tot un seguit de normes codificades. Els contrincants sovint reben talls, esgarrinxades, i blaus. També s'han produït lesions més greus, incloent contusions, ulls morats, pèrdues dentals, llavis partits, músculs fracturats, i ronyons masegats.

## Història

La lliga va ser fundada per PFL Commissioner Stacey P. Case, i Honorary PFL Commissioner Craig Daniels al febrer de 2004. Però va ser formalment iniciada en un bar gòtic de Canada anomenat The Vatikan, situat al centre de Toronto. Des de llavors s'ha anat celebrant els combats tant a Montreal (Quebec) com a Nova York, però la seu principal continua sent a Toronto (Ontario). La lluitadora Abbie Roadkill, originària de descendents britànics, ha especulat recentment que se celebraven esdeveniments similars al Regne Unit.
La lliga va anar creixent amb un parell d'esdeveniments protagonitzats per les artistes de burlesque canadenques “Skin Tight Outta Sight” a un espectacle de Mr. Case's band (anomenat així per les tijuana bibles) a la vigília d'any nou de 2004 i 2005. Aquest últim va comptar amb la participació de part del públic. Els esdeveniments van continuar el 2006 a Vatikan quan es va iniciar ja una lliga patrocinada centrada exclusivament a la guerra de coixins. Va suposar un gran èxit pels promotors, la lliga va rebre peticions de drets d'emissió a la televisió el 2007 per part del productor de reality shows i sitcoms Eddie October (productor executiu de Tommy Lee Goes to College i The Roseanne Show) i de Al Berman (productor executiu de The Biggest Loser i Survivor).
A finals de maig de 2012 es va posar a la venda tant la marca Pillow Fight League. En la venda s'hi incloïa, la propietat intel·lectual, la marca registrada i els termes PILLOW FIGHT LEAGUE al Canadà i Amèrica, el domini gopfl.com i pillowfightleague.com, el format de la web i disseny, els logotips i distintius, el compte de correu electrònic amb centenars de contactes d'arreu del món, el llibre normatiu de la lliga League Rulebook, la constitució de la lliga Fighter Constitution, el compte de Twitter, YouTube, Facebook, Myspace, Vimeo i Ustream, i altres elements que feien servei a la direcció de la lliga.

## Normes

Les normes de la Pillow Fight Leage dictaven que:
* Només lluiten dones. Sense excepció.
* Les lluites són d'un límit de cinc minuts i tan sols es guanyen per desplom a la tarima, rendició o petició d'aturada. Si una lluita esgota els cinc minuts sense cap guanyador, el guanyador acaba sent designat per un comitè de tres jutges.
* Els cops de puny, puntades de peu, bloquejos, i altres moviments estan permesos sempre que s'usi un coixí en l'atac.
* La prevenció d'un cop usant com a protecció el coixí origina una advertència de l'àrbitre. Els jutges poden optar per incloure aquestes advertències com a part de les seves deliberacions i criteris de judici si una baralla s'allarga massa.
* No es permeten els atacs als ulls, les mossegades, les esgarrapades, les estirades de cabells, o els cops baixos.
* Tampoc es permet el comportament groller, lasciu o suggestiu.
* Carregar un coixí amb un objecte estrany com per exemple un maó també està estrictament prohibit.
L'organització de Pillow Fight a Barcelona va afegir dues normes més:
* Els coixins no poden portar cremallera per tal d'evitar ferides sanguinolentes.
* No es pot pegar a qui no porti coixí també.

## International Pillow Fight Day

No es té clar quan s'hauria organitzat històricament el primer dia de guerra de coixins, ja que és lògic pensar que les guerres amb coixins que podrien haver-se esdevingut des del mateix moment de la invenció del coixí. També es creu que podria haver-se iniciat l'organització dels International Pillow Fight Day en els petits clubs de guerra de coixins que existeixen arreu del món, per exemple a Londres i Vancouver, o San Francisco i Manhattan. Aquests acabaren desembocant en l'organització el març de 2008 dels primers International Pillow Fight Day que aviat es van estendre també a Nova York, Rotterdam i Seattle. I s'acabaria establint també que el dia triat seria el primer dissabte del mes d'abril d'aquell any com també s'establiria un hashtag de Twitter oficial #PillowFightDay que serviria per difondre les convocatòries dels esdeveniments.
Es consolidarien les següents normes que poden variar segons la ciutat on se celebri l'esdeveniment:
* Els moviments han de ser lleugers.
* No actuar amb les persones sense coixins.
* No actueu contra gent amb càmeres de fotos.
* Només coixins tous.
* Porteu una bossa per ajudar a netejar després.
* Alguns organitzadors de lluita de coixins sol·liciten que no utilitzeu coixins de ploma per problemes de benestar animal, mentre que alguns altres fomenten activament l'ús de coixins de ploma perquè la descriuen com més divertida. Si no esteu segurs de les regles del coixí de l'esdeveniment al qual voleu assistir, la millor opció és la sintètica.
Des de l'any 2005 els esdeveniments d'aquest dia han sigut organitzats per col·lectius d'art urbà, com Newmindspace a Nova York (Estats Units) i Toronto (Canadà) tal com declararen els mateixos organitzadors canadencs Kevin Bracken i Lori Kufner. Aquests col·lectius difonen oficialment també convocatòries a Bilbao (País Basc), Chicago (Estats Units), Geleen (Països Baixos, Hull (Anglaterra), Key West (Estats Units), Nova York (Estats Units), Oulu (Finlàndia), Ciutat de Panamà (Panamà), Seattle (Estats Units), Stockton (Estats Units), Vancouver (Canadà), València (País Valencià), Viena (Àustria), i Washington DC (Estats Units).

## Vegeu també

* Chess boxing

## Referències

* 1 2 Janowitz, Neil «Page 2: Pillow talk - ESPN Page 2» (en anglès). ESPN, 23-01-2007 [Consulta: 31 gener 2015].
* 1 2 French, Cameron «No softies in Canada's Pillow Fight League» (en anglès). Reuters. TORONTO, 16-01-2007 [Consulta: 31 gener 2015]. «Còpia arxivada». Arxivat de l'original el 2015-01-31. [Consulta: 31 gener 2015].
* ↑ Melena, Ryzik «SPARE TIMES - JAN,. 19 - JAN. 25 - PILLOW FIGHT LEAGUE» (en anglès). New York Times, 19-01-2007 [Consulta: 31 gener 2015].
* ↑ «Girls slug it out in pillow fights» (en anglès). The Sun, 10-02-2009 [Consulta: 31 gener 2015].
* ↑ Finley, Adam «Producers nab rights to Pillow Fight League» (en anglès). Aol TV, 04-04-2007 [Consulta: 31 gener 2015]. Arxivat 13 de setembre 2012 a Wayback Machine.
* ↑ Adalian, Josef «Pair launch Pillow Fight League» (en anglès). Variety (magazine), 03-04-2007 [Consulta: 31 gener 2015].
* ↑ «The Pillow Fight League - Fight Like A Girl» (en anglès). Arxivat de l'original el 30 de maig 2012. [Consulta: 31 gener 2015].
* ↑ MacNevin, Suzanne «Pillow Fight League: Is Pillow Fighting a New Sport?» (en anglès). The Entertainment eZine, 26-01-2007 [Consulta: 31 gener 2015].
* ↑ «Pillow Fight BCN» (en castellà). Arxivat de l'original el 31 de gener 2015. [Consulta: 31 gener 2015].
* ↑ «Pillow Fight Day (6th April (First Saturday of April))». Days Of The Year. [Consulta: 28 agost 2019].
* ↑ «International Pillow Fight Day 2020». Day Finders. [Consulta: 28 agost 2019].
* ↑ «International Pillow Fight Day - April 6, 2019». Happy Days 365, 06-04-2019 [Consulta: 28 agost 2019].
* ↑ «International Pillow Fight Day 2019». National Awareness Days Events Calendar 2019 & 2020 - UK & US. [Consulta: 28 agost 2019].
* ↑ O'Neil, Lauren «Toronto pillow fight officially cancelled after 13 years». blogTO, 29-03-2018 [Consulta: 28 agost 2019].
* ↑ Lepore, Jessica «'Massive' pillow fight takes over Toronto's Nathan Phillips Square». The Globe and Mail, 04-04-2015 [Consulta: 28 agost 2019].
* ↑ «International Pillow Fight Day 2019». Facebook, 06-04-2019 [Consulta: 28 agost 2019].
* ↑ «Pillow Fights». Newmindspace. Arxivat de l'original el 28 d’agost 2019. [Consulta: 28 agost 2019].

## Enllaços externs

* «The Pillow Fight League» (en anglès). Arxivat de l'original el 17 desembre 2014.
* Pillow Fight League - Lloc web oficial
* «Pillow Fight BCN 2015». Arxivat de l'original el 26 setembre 2015.